Document ID: 31975R1102

NEUVOSTON ASETUS (ETY) N:o 1102/75,
annettu 28 päivänä huhtikuuta 1975,
asetuksen (ETY) N:o 766/68 muuttamisesta melassin ja siirappien vientitukien määräaikaisen vahvistamisen keskeyttämisen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 2476/74(2), ja erityisesti sen 17 artiklan 2 kohdan,
ottaa huomioon komission ehdotuksen,
sekä katsoo, että
sokerin vientitukien myöntämistä koskevista yleisistä säännöistä 18 päivänä kesäkuuta 1968 annetun neuvoston asetuksen (ETY) N:o 766/68(3), sellaisena kuin se on viimeksi muutettuna asetuksella (ETY) N:o 881/73(4), 6 ja 7 artiklassa säädetään, että asetuksen N:o 1009/67/ETY 1 artiklan 1 kohdan c ja d alakohdassa tarkoitettujen tuotteiden osalta tuki ja tapauksen mukaan tuen perusmäärä vahvistetaan kuukausittain, ja
olisi säädettävä mahdollisuudesta keskeyttää tuen määräaikainen vahvistaminen melassin osalta, jos todetaan, ettei yhteisössä ole maailmanmarkkinahinnoin vietävissä olevia melassin ylijäämiä; lisäksi olisi säädettävä samasta mahdollisuudesta asetuksen N:o 1009/67/ETY 1 artiklan 1 kohdan d alakohdassa tarkoitettujen tuotteiden tuen perusmäärän osalta siinä tapauksessa, että sellaisenaan vietävän valkoisen sokerin tukea ei ole vahvistettu,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 766/68 6 artiklan 1 kohtaan alakohta seuraavasti:
"Tämä määräaikainen vahvistaminen voidaan kuitenkin keskeyttää asetuksen N:o 1009/67/ETY 40 artiklassa säädettyä menettelyä noudattaen, jos todetaan, että yhteisössä ei ole maailmanmarkkinahinnoin vietävissä olevia melassin ylijäämiä. Tässä tapauksessa tukea ei myönnetä, sanotun kuitenkaan rajoittamatta 11 artiklan 2 kohdan säännösten soveltamista."
2 artikla
Lisätään asetuksen (ETY) N:o 766/68 7 artiklan 1 kohtaan alakohta seuraavasti:
"Tämä määräaikainen vahvistaminen voidaan kuitenkin keskeyttää asetuksen N:o 1009/67/ETY 40 artiklassa säädettyä menettelyä noudattaen silloin, kun sellaisenaan vietävän valkoisen sokerin tuen määräaikainen vahvistaminen on keskeytetty. Tässä tapauksessa tukea ei myönnetä, sanotun kuitenkaan rajoittamatta 11 artiklan 2 kohdan säännösten soveltamista."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 1975.

Labels: 7
3
17